Oʻzbekiston Respublikasining soliq siyosatini yanada takomillashtirish chora-tadbirlari toʻgʻrisida
(decree, 2021-12-16)

Oʻzbekiston Respublikasining Soliq siyosatini takomillashtirish konsepsiyasi doirasida soliq yukini kamaytirish va tadbirkorlik subyektlarini soliqqa tortishdagi nomutanosibliklarni qisqartirish boʻyicha choralar amalga oshirildi. Isteʼmol bozorining barqarorligini taʼminlash, mahalliy ishlab chiqaruvchilarning raqobatbardoshligini oshirish uchun shart-sharoitlarni yaratish, shuningdek, qoʻshilgan qiymat soligʻining uzluksiz “zanjiri”ni shakllantirish maqsadida: 1. 2019-yil 1-oktabrdan boshlab qoʻshilgan qiymat soligʻining stavkasi 20 foizdan 15 foizgacha pasaytirilsin. 2. Davlat soliq xizmati organlari tomonidan soliq toʻlovchilarning tijorat banklaridagi hisobvaraqlari boʻyicha operatsiyalarni toʻxtatib turishning amaldagi tartibi bekor qilinsin. Oʻzbekiston Respublikasi Moliya vazirligi Davlat soliq qoʻmitasi bilan birgalikda xorijiy mamlakatlarning ilgʻor tajribasidan kelib chiqib, Oʻzbekiston Respublikasi Soliq kodeksining yangi tahriri loyihasida davlat soliq organlari tomonidan soliq toʻlovchining tijorat banklaridagi hisobvaraqlari boʻyicha operatsiyalarni “tahlika-tahlil” natijalari va oldini olish choralarini koʻrish asosida 30 kundan ortiq boʻlmagan muddatga toʻxtatib turish tartibini belgilanishini nazarda tutsin. 3. Oʻzbekiston Respublikasi Vazirlar Mahkamasi Oʻzbekiston Respublikasining 2020-yilgi Davlat budjeti loyihasini tayyorlashda: davlat korxonalari, ustav jamgʻarmasi (ustav kapitali)da davlat ulushi 50 foiz va undan koʻproq boʻlgan yuridik shaxslar, shuningdek, ustav jamgʻarmasi (ustav kapitali)ning 50 foizi va undan koʻproq qismi davlat ulushi 50 foiz va undan koʻproq boʻlgan yuridik shaxslarga tegishli boʻlgan yuridik shaxslar hamda ularning tarkibiy tuzilmalari uchun yagona ijtimoiy toʻlov stavkasining 25 foizdan 12 foizgacha pasaytirilishini; dividend shaklidagi toʻlanadigan daromadlarga soliq stavkasini saqlab qolgan holda, yuridik shaxslardan olinadigan foyda soligʻi stavkasining 15 foiz miqdorida belgilanishini; qoʻshilgan qiymat soligʻini hisoblash va toʻlashning soddalashtirilgan tartibining bekor qilinishini nazarda tutsin. 4. Belgilansinki, ilgari Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasi hisobiga toʻlangan yagona soliq toʻlovi summasi 2019-yil 1-oktabrdan boshlab Qoraqalpogʻiston Respublikasi budjetiga, viloyatlar va Toshkent shahar mahalliy budjetlariga oʻtkaziladi. 5. Oʻzbekiston Respublikasi Davlat soliq qoʻmitasi, Davlat bojxona qoʻmitasi, Moliya vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Oʻzbekiston Milliy teleradiokompaniyasi, boshqa manfaatdor vazirlik va idoralar bilan birgalikda mazkur Farmonning mazmun-mohiyatining, shu jumladan ommaviy axborot vositalari va Internet tarmogʻida keng tushuntirilishini tashkil etsin. 6. 2019-yil 1-oktabrdan boshlab Oʻzbekiston Respublikasi Prezidentining ayrim hujjatlariga ilovaga muvofiq oʻzgartirish va qoʻshimchalar kiritilsin. 7. Ushbu Farmonning ijrosini nazorat qilish Oʻzbekiston Respublikasi Bosh vazirining oʻrinbosari — moliya vaziri J.A. Qoʻchqorov va Oʻzbekiston Respublikasi Prezidentining maslahatchisi R.A. Gʻulomov zimmasiga yuklansin. 1. Oʻzbekiston Respublikasi Prezidentining 2017-yil 18-apreldagi “Ijtimoiy-iqtisodiy islohotlarni amalga oshirish, mamlakatni modernizatsiya qilish, inson huquq va erkinliklarining ishonchli himoyasini taʼminlashda prokuratura organlarining rolini kuchaytirish toʻgʻrisida” PF-5019-son Farmonining 61-bandidan “Bunda, boʻsh yotgan mablagʻlarni tijorat banklariga joylashtirishdan olingan foizlar koʻrinishidagi daromadlar soliqqa tortilmaydi” soʻzlari chiqarib tashlansin. 2. Oʻzbekiston Respublikasi Prezidentining 2017-yil 27-iyundagi “Oʻzbekiston Respublikasi Moliya vazirligi huzurida Qishloq xoʻjaligini davlat tomonidan qoʻllab-quvvatlash jamgʻarmasini tashkil etish toʻgʻrisida”gi PF-5095-son Farmonining 5-bandi quyidagi tahrirda bayon etilsin: “5. Jamgʻarma, toʻlov manbaidagi yuridik shaxslardan olinadigan foyda soligʻidan tashqari barcha soliqlardan ozod qilinsin”. 3. Oʻzbekiston Respublikasi Prezidentining 2019-yil 13-maydagi “Ipoteka krediti bozorini rivojlantirish va kengaytirishga oid qoʻshimcha chora-tadbirlar toʻgʻrisida”gi PF-5715-son Farmonining 13-bandidagi “2020-yilning 1-yanvariga qadar” soʻzlaridan oldin “2019-yil 1-yanvardan” soʻzlari bilan toʻldirilsin. 4. Oʻzbekiston Respublikasi Prezidentining 2017-yil 15-iyundagi “Majburiy ijro byurosini rivojlantirish jamgʻarmasi faoliyatini tashkil etish toʻgʻrisida”gi PQ-3060-son qarorining 2-ilovasi 24-bandi yettinchi xatboshisidagi “Bunda Jamgʻarmaning vaqtincha boʻsh mablagʻlarini tijorat banklarida joylashtirishdan foizlar tarzida olinadigan daromadlariga soliq solinmaydi” soʻzlari chiqarib tashlansin. 5. Oʻzbekiston Respublikasi Prezidentining 2017-yil 15-sentabrdagi “Sirdaryo viloyatida zamonaviy paxtachilik-toʻqimachilik klasterini barpo etish chora-tadbirlari toʻgʻrisida”gi PQ-3279-son qarorining 8-bandi quyidagi tahrirda bayon etilsin: “8. Quyidagilar belgilansin: “Bek cluster” MChJ QK oʻz tarkibiga kiruvchi tashkilotlarning soʻmdagi mablagʻlarini jamlashi va bu mablagʻlarni moliya-xoʻjalik faoliyatini amalga oshirish va ishlab chiqarishni rivojlantirish uchun ular oʻrtasida taqsimlashi mumkin; “Bek cluster” MChJ QK va tashkilotlari hamda tashkilotlarning oʻzlari oʻrtasidagi, oʻzlari ishlab chiqargan mahsulotni sotish boʻyicha aylanmalar bilan bogʻliq boʻlmagan, olinadigan va beriladigan pul mablagʻlari va mol-mulk, shuningdek, sof foydani taqsimlash soliqqa tortish obyekti (qoʻshilgan qiymat soligʻidan tashqari) hisoblanmaydi. Paxta-toʻqimachilik ishlab chiqarishi tashkilotchilariga 2018-yil 1-oktabrdan keyin fermer xoʻjaliklariga berilgan mol-mulkni tovarlar (ishlar, xizmatlar) boʻyicha qoʻshilgan qiymat soligʻi bilan oʻtkazishni amalga oshirish huquqi berilsin.”. 6. Oʻzbekiston Respublikasi Prezidentining 2017-yil 30-noyabrdagi “Oʻzbekiston Respublikasi Innovatsion rivojlanish vazirligi faoliyatini tashkil etish toʻgʻrisida”gi PQ-3416-son qarorining 8-bandi ikkinchi xatboshisi quyidagi tahrirda bayon etilsin: “yagona ijtimoiy toʻlov va toʻlov manbaidagi yuridik shaxslardan olinadigan foyda soligʻidan tashqari barcha turdagi soliqlardan;”. 8. Oʻzbekiston Respublikasi Prezidentining 2018-yil 26-dekabrdagi “Oʻzbekiston Respublikasining 2019-yilgi asosiy makroiqtisodiy koʻrsatkichlari prognozi va davlat budjeti parametrlari hamda 2020-2021-yillarga budjet moʻljallari toʻgʻrisida”gi PQ-4086-son qarorining 19-ilovasi matni quyidagi tahrirda bayon etilsin: Tovarlar (xizmatlar)ning nomi Soliq stavkasi Aksiz soligʻi va QQSni hisobga olmagan holda sotilgan tovarlar qiymatiga nisbatan foizda oʻlchov birligiga soʻmda 1. Oziq-ovqat xomashyosidan rektifikatsiyalangan etil spirti, rektifikatsiyalangan va efiroaldegidli fraksiyadan texnik etil spirti va etil spirtining boshlangʻich fraksiyasi (1 dal uchun) 10 800 2. Vino (1 dal tayyor mahsulot uchun): tabiiy ravishda achitilgan tabiiy vinolar (etil spirti qoʻshilmagan holda) 7 700 boshqa vinolar 14 500 3. Konyak (1 dal tayyor mahsulot uchun) 102 000* 4. Aroq va boshqa alkogolli mahsulotlar (1 dal tayyor mahsulot uchun) 98 000** 5. Pivo (1 dal tayyor mahsulot uchun) 10 600 6. Filtrli, filtrsiz sigaretalar, papiroslar 141 500 soʻm/1000 dona + 9,0 foiz*** 7. Zargarlik buyumlari 25 8. Mobil aloqa xizmatlari 20 9. Kumushdan ishlangan oshxona anjomlari 11 10. Neft mahsulotlari: Ai-80 benzini 200 000 soʻm/tonna Ai-91, Ai-92, Ai-93, Ai-95 benzini 250 000 soʻm/tonna dizel yoqilgʻisi 200 000 soʻm/tonna EKO dizel yoqilgʻisi 180 000 soʻm/tonna aviakerosin 180 000 soʻm/tonna dizel yoki karbyurator (injektor)li dvigatellar uchun motor moyi 250 000 soʻm/tonna 11. Tabiiy gaz, shu jumladan, eksport1 20 12. Ishlab chiqaruvchi korxonalar tomonidan sotiladigan suyultirilgan gaz (“Oʻztransgaz” AK mintaqalararo unitar korxonalari orqali aholiga sotiladigan hajmlar bundan mustasno), shu jumladan, eksport1 30 13. Polietilen granulalar 30 14. Yakuniy isteʼmolchiga realizatsiya qilinadigan2: benzin 285 soʻm 1 litr uchun / 378 480 soʻm 1 tonna uchun (3) dizel yoqilgʻisi 285 soʻm 1 litr uchun / 346 275 soʻm 1 tonna uchun (3) suyultirilgan gaz 285 soʻm 1 litr uchun/ 540 645 soʻm 1 tonna uchun(3) siqilgan gaz 435 soʻm 1 kub. metr uchun(3) 9. Oʻzbekiston Respublikasi Prezidentining 2019-yil 4-apreldagi “Agrar sektorni qishloq xoʻjaligi texnikalari bilan oʻz vaqtida taʼminlashga oid qoʻshimcha chora-tadbirlar toʻgʻrisida”gi PQ-4268-son qarorining 4-bandi ikkinchi xatboshisi “Belgilansinki,” soʻzidan keyin “2019-yil 1-yanvardan” soʻzlari bilan toʻldirilsin.